**Andelsbevis**

**Samvirkebryggeriet Oslo SA**

Undertegnede………………………………………….., melder seg med dette inn som medlem i Samvirkebryggeriet Oslo SA, med lokal tilhørighet til **Nesodden Samvirkebryggeri**. Jeg har lest foretakets vedtekter og er inneforstått med disse. Jeg forplikter meg med dette til å følge de til enhver tids gjeldende vedtekter, og er gjort spesielt oppmerksom på vedtektenes bestemmelse om at det ølet det enkelte medlem selv kommer til å produsere kun er til eget bruk og skal ikke selges til tredjeperson.

Nesodden,

……………………………………………….

(Navn med blokkbokstaver)

Fødselsdato:

Mobilnummer:

e-postadresse:

Et scannet andelsbevis returneres til post@samvirkebryggeriet.no samtidig med innbetaling av Andelsinnskuddet på kr 5.000,- samt pro rata medlemskontingent for 2014 (x/12-deler av 1.000,-) til konto 1503.41.99520

**VEDTEKTER FOR SAMVIRKEBRYGGERIET OSLO SA**

**1. Sammenslutningsform og foretaksnavn**

Sammenslutningen er et samvirkeforetak med foretaksnavn Samvirkebryggeriet Oslo SA. Medlemmene hefter ikke overfor kreditorene for foretakets forpliktelser.

**2. Forretningssted**

Forretningskontoret er i Oslo kommune.

**3. Virksomhet**

Foretaket skal tilrettelegge for medlemmenes hjemmebrygging av øl. Foretaket har til formål å fremme medlemmenes økonomiske interesser gjennom deres deltakelse i virksomheten som kjøpere av råvarer til ølbrygging i felles lokaler og med felles bryggeriutstyr - helt i nærheten av der det enkelte medlemmet bor. Hvert medlem skal kunne delta på inntil 6 ordinære bryggebatcher pr år, og vil da ha rett på sin andel av det bryggede ølet i disse batchene. Brygging utover dette avtales særskilt og til en avtalt kostnad. Øl som er brygget i et Samvirkebryggeri skal ikke omsettes, og er kun til eget bruk. Medlemmer i Samvirkebryggeriet Oslo SA må være fylt 18 år.

Det kan etableres flere lokale bryggerianlegg under Samvirkebryggeriet Oslo SA, i bydeler eller områder i og rundt Oslo der det er tilstrekkelig interesse, og hvert medlem knyttes opp mot ett slikt lokalt bryggerianlegg som har lokaler og utstyr i nærheten av der medlemmet bor.

Av kapasitetshensyn kan det knyttes maksimalt 100 medlemmer opp imot hvert av disse lokale bryggerianleggene. De lokale bryggeriene skal benevnes med ”<lokalt stedsnavn> Samvirkebryggeri”, f.eks Nordberg Samvirkebryggeri.

Virksomhetens avkastning, bortsett fra en normal forrentning av innskutt kapital, blir enten stående i virksomheten eller fordelt blant medlemmene på grunnlag av deres omsetning i foretaket.

**4. Andelsinnskudd og medlemskontingent**

Hvert medlem skal betale kr 5.000,- i andelsinnskudd ved innmelding, og det utstedes et andelsbevis.

Hvert medlem skal betale en årlig medlemskontingent som skal dekke husleie, strømforbruk og fellestjenester som godtgjørelse til bryggeleder, regnskapsførsel, web-tjenester og lignende. Kontingentens størrelse fastsettes av årsmøtet, og er for 2013-2014 fastsatt til 1.000,- . Medlemskontingent i innmeldingsåret beregnes pro rata i forhold til antall gjenværendemåneder, inkludert innmeldingsmåneden. Ved innmelding i august blir eksempelvis medlemskontingenten -5/12 av full kontingent som fastsatt av årsmøtet.

Andelsinnskudd skal ikke forrentes.

Medlemmet har ikke krav på tilbakebetaling av sitt andelsinnskudd ved utmelding, men en andel kan overdras til tredjeperson etter godkjenning fra styret.

Prisen for andelen ved overdragelse til tredjeperson skal være minimum 5.000,- i minst ett år fra utstedelsesdato. Et medlem som ønsker å avslutte sitt medlemskap men ikke får solgt sin andel, må likevel betale sin medlemskontingent for ett fullt kalenderår (januar-desember) etter at styret er informert skriftlig om at medlemmet ønsker å avslutte sitt medlemskap. Blir andelen likevel solgt blir også innbetalt medlemskontingent godskrevet ny andelseier.

**5. Anvendelse av årsoverskudd**

Beslutning om anvendelse av årsoverskuddet treffes av årsmøtet etter forslag fra styret. Det kan ikke besluttes anvendt et høyere beløp enn det styret foreslår eller godtar, men årsmøtet kan selv bestemme anvendelsen innenfor følgende rammer:

1. Godskriving av foretakets egenkapital
2. Etterbetaling (jf. samvirkeloven § 27)
3. Avsetning til etterbetalingsfond (jf. samvirkeloven § 28). Utbetalinger fra etterbetalingsfondet gjøres på grunnlag av medlemmets omsetning i foretaket i løpet av foregående regnskapsår.

**6. Styre og daglig leder**

Foretaket skal ha et styre med minst 3 og høyst 5 medlemmer, samt minst 1 og høyst 2 varamedlemmer i rekkefølge.

Hvert lokale bryggeri bør i velge en bryggeleder som for en periode på ett år av gangen påtar seg å holde et overoppsyn med lokalene og utstyret. Bryggelederen kan gis en godtgjørelse som fastsettes av styret.

Foretaket skal ikke ha en egen daglig leder, men administrative oppgaver som regnskapsførsel, råvarebestillinger, innkjøp av nødvendig bryggeriutstyr, innkreving av medlemskontingent, webredaksjon og lignende skal ivaretas av Samvirkebryggeriet AS ihht egen avtale som inngås for 3 år av gangen. Samme avtale skal også omfatte eventuelt engasjement opplæring og godtgjøring av en eventuell bryggeleder.

**7. Ordinært årsmøte**

På det ordinære årsmøtet skal følgende saker behandles og avgjøres:

1. godkjenning av årsregnskapet og årsberetningen, herunder disponering av årsoverskudd
2. andre saker som etter loven eller vedtektene hører under årsmøtet.

**8. Fordeling av nettoformuen ved oppløsning av foretaket eller enkeltanlegg**

Foretakets medlemmer har ikke rett til å få utbetalt sine andelsinnskudd eller innestående på medlemskapitalkonti dersom det er midler i foretaket etter at det har dekket sine forpliktelser. Medlemmene har ikke krav på å få utbetalt renter på andelsinnskudd.

Gjenværende midler utover dette, f.eks ved salg av utstyr skal tilfalle dem som er medlemmer på oppløsningstidspunktet for det gjeldende bryggerianlegg. Utstyr til det enkelte bryggerianlegg bokføres separat pr anlegg for nedskriving over 3 år, og gjenværende midler tilsvarer således bokført verdi. Fordelingen av midlene skal skje på grunnlag av medlemmenes omsetning i foretaket knyttet til det angjeldende bryggerianlegg de siste to regnskapsår.